
Om sambandet mellom temperatur, ånding og vekst hos gran. 


I et tidligere arbeide har en av oss (Mork 1941) gjort rede for under- 
søkelser over granens toppskuddtilvekst i Hirkjølen forsøksområde i 
Øst-Norge. De viktigste resultater kan sammenfattes slik: 

1. Det er en merkbar variasjon i strekningsveksten i løpet av døgnet. 
Sterkest er strekningstilveksten om natten og det er en tydelig vekst- 
stans mellom kl. 6 og 12 på formiddagen. 

2. Det er mulig å skille ut tre forskjellige vekstfaser i løpet av vekst- 
sesongen. De tre vekstfaser er: 

a. Første vekstfase med en merkbar økning av veksten som funksjon 

av tiden. Første vekstfase omfatter 20 % av veksten. 

b. Annen vekstfase med optimal vekst og hvor veksten ikke varierer 

nevneverdig som funksjon av tiden. Annen vekstfase omfatter ca. 
60 % av den totale årlige lengdevekst. 

c. Tredje vekstfase hvor veksten avtar med tiden. Tredje vekstfase 

omfatter de resterende 20 % av den årlige lengdevekst. 

3. I løpet av annen vekstfase er lengdeveksten en funksjon av tempera- 
turen. Korrelasjonskoeffisienten mellom lengdeveksten og middel- 
temperaturen for de 6 varmeste timer av døgnet er 0,90 + 0,006. 
Regresjonskurven er ikke lineær, men er krummet oppover. 
Spørsmålet er nu hvilken fysiologisk mekanisme det er som bevirker 

sambandet mellom temperatur og vekst i løpet av annen vekstfase. Det 

er i økologien aksiomatisk at når en ytre faktor virker inn på veksten eller 
utviklingen av en plante så virker den inn gjennom en eller annen fysio- 
logisk mekanisme. Å forklare en vekstreaksjon består ofte i å påvise 
hvilken fysiologisk mekanisme det er som er ansvarlig for reaksjonen. 

Hirkjølen forsøksområde er et typisk fjellskogområde. Det er god jord 
og neppe noen stor mangel på næringsstoffer som plantene trenger til 
sin vekst. Det er god tilgang på vann bortsett fra de tørreste lokaliteter. 
Det er derfor neppe sannsynlig at vannmangel skulle være ansvarlig for 
sambandet mellem temperatur og vekst, spesielt da man i så fall skulle 

vente en negativ korrelasjon idet den sterkeste fordampning skjer på de 
varmeste dager. Det er heller ikke sannsynlig at mangel på assimilater 
skulle begrense veksten idet natten er kort og forbruket av assimilater ved 
ånding lavt på grunn av den lave temperatur. Dette spørsmål skal vi 
komme tilbake til siden. Det er da mer sannsynlig at temperaturen på et 
eller annet vis direkte påvirker veksten. Følgende overveielser gir grunn- 
lag for en arbeidshypotese for hvordan temperaturen virker inn på vek- 
sten, og hypotesen kan prøves på det foreliggende materiale. 

All vekst krever arbeide. Det kreves energi til å bygge opp nytt celle- 
vev. Ved åndingen dannes det energirike forbindelser, særlig fosforfor- 
bindelser, som brukes ved oppbygging av cellevegger og cytoplasma. 
Det er også på det rene at volumøkningen av cellene ved opptak av vann 
på et eller annet vis, direkte eller indirekte, er forbundet med åndingen 
(respirasjonen). En lang rekke enzymgifter som forstyrrer åndingen 
stanser også veksten. Gifter som cyanid (Bonner 1936) og azid (HACKETT 
and TrimanNN 1953) nedsetter respirasjon og vekst noenlunde proporsjo- 
nalt. Andre enzymgifter nedsetter veksten sterkere enn åndingen, noen 
av dem som fluorid og 2-4 dinitrofenol har liten virkning på surstoff- 
forbruket ved konsentrasjoner som nedsetter veksten merkbart (Tx1- 
MANN 1951, Bonner 1949). Enkelte observasjoner tyder på at energirike 
fosforforbindelser som dannes ved åndingen også spiller en rolle ved vann- 
opptaket (Bonner, BANDURSKI and MiLLerb 1953). Det er imidlertid 
tvilsomt om selve vannopptaket er noen energikrevende prosess (se dis- 
kusjon hos Reinert 1957), og mekanismen for hvordan åndingen virker 
inn på veksten er ennu ikke klarlagt. Det er her tilstrekkelig at åndingen 
er en nødvendig forutsetning for vekst. 

Åndingen er en funksjon av temperaturen. Ved lave temperaturer 
øker åndingen med økende temperatur etter en krum kurve med krum- 
ningen rettet oppover (se fig. 1), inntil økningen stopper ved optimal- 
temperaturen. Kjenner vi respirasjonskurven for en plante som funksjon 
av temperaturen og temperaturforløpet i døgnet kan man skaffe relative 
tall for den respirasjonsmengde som temperaturen betinger i løpet av 
døgnet. Er temperaturen lav blir også åndingen lav med derav følgende 
lav energileveranse til veksten. Hvis energitilførselen stanser opp må også 
veksten stanse. Hvis energiforsyningen fra åndingen til veksten er en 
minimumsfaktor skal man vente et samband mellom temperatur, ånding 
og vekst. Det er da også rimelig at sambandet mellem temperatur og 
vekst blir krumlinjet idet åndingen er en krumlinjet funksjon av tempe- 
raturen. 

For å beregne den respirasjonsmengde som temperaturen betinger i 
løpet av et døgn må man kjenne respirasjonen som funksjon av tempe- 

Fig. 1. Sambandet mellom temperatur og ånding hos voksende skudd av gran. Videre for- 
klaring i teksten. 
The relation between respiration and temperature in growing shoots of spruce. Further explanation in text. 


raturen. Den 15. juni 1958 ble friskt materiale av gran med voksende 
årsskudd samlet inn på Holmenkollen like ved Oslo og brakt til labora- 
toriet. Mest mulig like årsskudd ble skåret av og plasert i Warburg-kar 
ved 0, 6, 12, 18, 26 og 30*G, fire paralleller ved hver temperatur og 
respirasjonen (surstoff-forbruket) målt. Til å begynne med foretok vi 
observasjoner hver halvtime, senere med større mellomrum i løpet av 18 

timer. Surstoff-forbruket er regnet ut i mikroliter 0,/time/100 mg frisk- 
vekt. Professor Årvik, Botanisk Institutt, Universitet i Oslo stilte venn- 
ligst den nødvendige apparatur til disposisjon og vi er universitetsstipen- 
diat BJØRNSETH og cand. mag. SONGE stor takk skyldig for hjelp ved 
målingene. 

Fig. 1 gir respirasjonen som funksjon av temperaturen i løpet av de 
første 4—41/, timer. Variasjonsbredden for parallellene er avsatt med 
middelverdiene og en grafisk utjevnet kurve. I tabell 1 er disse verdier 
sammenliknet med data over respirasjon av gran etter Pisek und 
WINKLER (1958) og dessuten, for sammenlikningens skyld, med data for 
spirende erter basert på Kuvrers data (1910). Respirasjonen ved 10°C 
er tatt som standard lik 1. Det sees av tabell 1 at respirasjonsverdiene for 
prøver av gran fra forskjellige lokaliteter og til forskjellig årstid er tem- 
melig like, d. v. s. at var respirasjonskurve for gran har generell gyldighet. 
Det vil også fremgå at respirasjonsverdiene for gran ikke skiller seg meget 
fra dem en finner for spirende erter bortsett fra verdiene ved høy tem- 
peratur. Det er vel kjent at ulike planter har forskjellige optimumstempe- 
ratur for åndingen. 

Undersøker vi nu hvordan åndingen varierer med tiden under eks- 
perimentet finner vi at åndingen ved 0°, 6° og 12°C holder seg uforandret 
i løpet av 17 timer. Ved 18°C viser kurven en fallende tendens så åndin- 
gen etter 17 timer er 65 % av åndingen i løpet av de første timene. Ved 
30°C faller åndingsintensiteten i løpet av 6 timer til 67 % av den opp- 
rinnelige verdi og senere til 50 % i løpet av 18 timer. 


Tabell 1. Relative åndingsintensiteter for gran (Picea abies) idet åndingen ved 10°C er satt 
lik 1,00. Til sammenlikning også data for spirende erter. 

Relative respiration in spruce as a function of temperature. The respiration at 10° C is taken as a standard 
equal to 1.00. Data for sprouting peas are given in comparison. 


Grener (etter Pisek und Winkler 1958). Spirende 
Voksende Twigs (after Pisek und Winkler 1958). erter 
Tem årsskudd. (etter 
pres Egne data. | Patscherkofel 1840 m Innsbruck 600 m Kuyper 
Temperature Growing 1910). 
°C 3 shoots. ©. Sprouting 
2 Own obser- | Sommer Vinter Sommer Vinter peas (after 
vations Summer Winter Summer Winter Kuyper 
1910) 
0 0,32 0,31 0,23 0,31 0,23 0,35 
5 0,53 0,55 0,48 0,57 0,54 0,49 
10 1,00 1,00 1,00 1,00 1,00 1,00 
15 1,69 1,75 1,62 1,56 1,82 1,64 
20 2,61 2,65 2,56 2,40 2,65 2,62 
25 4,03 4,10 4,20 3,85 4,25 4,29 
30 5,63 5,65 6,43 

Skuddene ble holdt i mørke under hele observasjonsperioden. Det 
var tilstrekkelig respirasjonsmateriale i skuddene til å vedlikeholde en 
høy ånding i 17 timer ved 18°C. Det er derfor usannsynlig at skuddene 
mangler respirasjonsmateriale under naturlige betingelser i Hirkjølen i 
sommertiden idet natten er kort og nattetemperaturer over 18°C er 
sjeldne. 

For hvert døgn i observasjonsperiodene somrene 1935, 1937 og 1940 
ble den størrelse vi kaller respirasjonsekvivalenten (Re) regnet ut. Respi- 
rasjonsekvivalenten er et mål for respirasjonsmengden i løpet av døgnet. 
Den kan bestemmes når temperaturforløpet i døgnet og respirasjonen 
som funksjon av temperaturen er kjent. Hver temperatur tillegges en vekt 
som er tatt fra respirasjonskurven og de veiete temperaturer summeres 
over døgnet. Fra termografkurvene ble timetallene for temperaturer i 
intervallene 0-2, 2-4, 4-6, 6-7, 7-9, 9-11, 11-13, 13-15, 15-17, 17-19, 
19-21, 21-23, 23-25, 25-27 og 27-29°C bestemt. Disse timetall ble 
multiplisert med de tilhørende vekter fra respirasjonskurven og de derved 
fremkomne tall summert. Enheten er da den respirasjon som 1 time ved 
10°C betinger. Satt i matematisk form kan respirasjonsekvivalenten 
uttrykkes slik: 


Re=fTRy dt 


hvor t er tiden, T er temperaturen som er en funksjon av tiden og Ry er 
den relative respirasjon ved temperaturen T idet respirasjonen ved 10°C 
settes lik 1. 

Respirasjonsekvivalenten er en størrelse som er beslektet med varme- 
summen. Ved beregning av respirasjonsekvivalenter gir man imidlertid 
de høye temperaturer en relativt større vekt enn man gjør når man bereg- 
ner varmesummer. 

Hvis vår arbeidshypotese at det er åndingen som begrenser veksten er 
riktig, da skal man vente en lineær sammenheng mellom respirasjons- 
ekvivalent og vekst. Fig. 2 gir en grafisk fremstilling av denne sammen- 
heng på grunnlag av observasjonene i løpet av den annen vekstfase i 
årene 1935, 1937 og 1940. Langs abscissen er avsatt respirasjonsekviva- 
lenten og langs ordinaten veksten i prosent av den totale lengdevekst i 
løpet av vedkommende år. I det ovenfor refererte arbeid (Morx 1941) 
er grensene for vekstfasene skjønnsmessig satt ved 20 og 80 % av den totale 
vekst. Ved bearbeidelsen fant vi påfallende lave verdier for veksten for de 
tre siste dager av observasjonssesongen 1937 (dagene 10., 11. og 12. juli) 
og for den første dag i observasjonssesongen 1940 (25. juni). Disse obser- 
vasjoner er utelatt idet vi antar at 2. vekstfase disse år har vært kortere 
enn antatt. 


88 EILIF DAHL OG ELIAS MORK 


@= 1935 
+= 4937 
c= 1940 


10 20 30 40 50 60 70 
Respirasjons ekvivalent, Re (Respiration equivalent, Re) 


Fig. 2. Sambandet mellom den daglige vekst av gran i løpet av annen vekstfase i Hirkjølen 
og respirasjonsekvivalenten (Re). Videre forklaring i teksten. 
The relation between daily growth of spruce during the second phase of growth in the Hirkjølen Experi- 
mental Forest and the respiration equivalent (Re). Further explanation in text. 

Det fremgår av fig. 2 at det er en meget god sammenheng mellom 
respirasjonsekvivalent og vekst og at sammenhengen så langt man kan 
slutte av materialet er lineær. Korrelasjonskoeffisienten for hele materialet 
på 50 observasjoner er 0,978. Denne verdi er signifikant større enn den 
tidligere funne for sambandet mellom vekst og middeltemperaturen for 
de 6 varmeste timer av døgnet. For de enkelte år finner vi: 1935, r = 
0,988 (18 observasjoner); 1937, r = 0,982 (15 observasjoner) og 1940, 
r = 0,952 (17 observasjoner). 

Regresjonsligningen for sammenheng mellem % vekst (y) og respi- 
rasjonsekvivalent (Re) for hele materialet blir 

y = 0,127 Re — 1,19 

Regresjonslinjen skjærer Re-aksen ved Re lik 9,41. Ved en respira- 
sjonsekvivalent på 9,41 blir det således ingen vekst. Dette kan tolkes slik 
at en viss grunnrespirasjon må til før det blir vekst i det hele tatt. 

På grunnlag av de funne korrelasjoner kan vi trekke følgende slutning: 

Granens daglige lengdevekst i Hirkjølens forsøksområde under annen vekstfase 
er proporsjonal med åndingen når vi ser bort fra en viss grunnånding. 

Av dette kan vi igjen slutte: 

Fig. 3. Granens lengdetilvekst i Hirkjølen forsøksområde i løpet av vekstsesongen, når tem- 
peraturens virkning på veksten er eliminert. Videre forklaring i teksten. 
Growth of spruce, corrected for the effect of temperature on daily growth, as a function of time in the 
Hirkjølen Experimental Forest. Further explanation in text. 

Granens daglige lengdevekst i Hirkjølen forsøksområde under annen vekstfase 
er begrenset av åndingen eller av en faktor nær korrellert med åndingen. 

Det fremgikk av tabell 1 at det var liten forskjell i respirasjonskurvens 
form for gran og spirende erter ved suboptimale temperaturer og åndings- 
kurvens form er et uttrykk for en generell lovmessighet. Vi har også regnet 
ut respirasjonsekvivalenter basert på kurven for respirasjonen av spirende 
erter som funksjon av temperaturen etter Kuypers data (1910) i stedet 
for respirasjonskurven for gran, og har funnet korrelasjoner som bare er 
ubetydelig lavere enn de som er gitt ovenfor. Vi anser det sannsynlig at 
respirasjonsekvivalenten vil vise seg å være en nyttig størrelse ved bedøm- 
melse av mange problemer som vedrører planters nord- og høydegrenser. 

Til slutt skal vi bruke den sammenheng vi har funnet mellom ånding, 
vekst og temperatur til å eliminere temperaturens innflytelse på veksten 
for derved å få et klarere bilde av vekstkurvens forløp i løpet av vekst- 
sesongen. Dette er gjort på følgende måte: For femdagersperioder har vi 
beregnet respirasjonsekvivalenten og den dertil hørende forventede vekst. 
Så har vi tatt den observerte vekst i prosent av den forventede. Fig. 3 gir 
en grafisk fremstilling av resultatet. På kurvene kan vi skille ut tre vekst- 
faser. I løpet av den første tid stiger veksten som funksjon av temperaturen 
(1. vekstfase). Deretter har kurven et flatt forløp som trer klart frem på 
kurvene for 1935 og 1940. Det ujevne forløp som kurven for 1937 viser i 
slutten av juni skyldes sannsynligvis usedvanlig kaldt vær med liten vekst 
og derav følgende stor feil i bestemmelsen av % vekst. Det flate parti på 
vekstkurven markerer annen vekstfase. Tilslutt avtar veksten som funk- 
sjon av tiden, det er tredje vekstfase. Vi ser at fasene inntrer og avsluttes 
til forskjellige tider i de tre år. Ved denne fremgangsmåte er det mulig å 
bestemme tidspunktene for fasenes inntreden og avslutning mer presist 
enn det hadde vært mulig på annen måte. Dette er av betydning når man 
skal studere de faktorer som er av betydning for vekstfasenes begynnelse 
og avslutning. 

Summary. 


In 1941 Mork reported the following results of measurements of the 
elongation of the apical shoots of spruce in the Hirkjolen Experimental 
Forest, a subalpine forest area in Eastern Norway: 

1. A distinct daily rythm in shoot elongation is discernible. Maximum 
growth takes place at night, whereas growth stops or decreases be- 
tween 6 and 12 p. m. 

2. Three growth phases can be recognized during the growth season: 
a. The first phase during which growth increases as a function of 

time. About 20% of the total annual growth takes place during 
this phase. 

b. The second phase, comprising about 60% of the total annual 
growth, when growth is optimal and constant as a function of 
time. 

c. The third phase during which the remaining 20% of the total 
annual growth takes place. During this phase growth decreases 
with time. 

3. During the second phase daily shoot elongation is correlated with 
temperature. A correlation of 0.90 + 0.006 between daily shoot 
elongation and mean temperature of the 6 warmest hours of the day 
was found. 

The present paper discusses the physiological mechanism responsible 
for the correlation during the second growth phase. It is axiomatic that 
a growth response to the influence of an external factor must be mediated 
by some physiological mechanism. To explain a growth reaction often 
means to point out the physiological mechanism responsible for the 
reaction. 

It seems unlikely that the correlation is due to soil factors such as 
mineral nutrition or availability of water, or that lack of assimilates plays 
any part. It seems more likely that we are faced with a direct effect of 
temperature on growth. The following considerations form the basis of a 
working hypothesis which may be tested by the observations. 

All growth requires expenditure of energy. Energy is needed to build 
up new cell walls and cytoplasm. The energy is supplied by the process 

of respiration. There is ample evidence that cell enlargement by water 
uptake is linked to respiration, although water uptake in itself not 
necessarily requires energy (Reinert 1957). Growth in higher plants 
stops under anaerobic conditions and certain enzyme inhibitors, such as 
cyanide (Bonner 1936) and azid (Trimann 1951) inhibit growth in 
proportion to respiration. Other enzyme inhibitors, such as fluoride and 
2—4 dinitrophenole inhibit growth more than respiration (Bonner 1949, 
Tamany 1951). Energy-rich phosphate compounds may play a role in 
water uptake (BONNER, BANDURsKI and MitLerb 1953). Thus the hypo- 
thesis is advanced that energy supply by respiration constitutes the 
limiting factor of growth. 

The daily amount of respiration is a function of temperature. Relative 
figures for the daily amount of respiration may be calculated from the 
thermograph curves, if the respiration, as a function of temperature is 
known. The respiration of growing shoots of spruce was determined by 
Warburg technique at 6 temperatures, four parallels at each temperature. 
The respiration during the first 4—4!/, hours, as a function of temperature 
is given in figure 1. At low temperatures the respiration remained con- 
stant for 17 hours, while at 18°C the respiration decreased to 65 % of the 
initial figure, and at 30°C to 50%. 

In table 1 our results have been compared with those obtained by 
Pisex and WINKLER (1958) for spruce and the data of Kuyrer (1910) for 
sprouting peas. The respiration at 10°C is taken as a standard, equal 
to 1.00. It will be seen that the figures are very close, except that respira- 
tion at 30°C is higher in peas than in spruce. 

During the observation periods 1935, 1937 og 1940 the daily number 
of hours within the ranges 0-2, 2-4, 4-6, 6-7, 7-9, 9-11, 11-13, 13-15, 
15-17, 17-19, 19-21, 21-23, 23-25, 25-27 and 27-29°C was read from 
the thermograph curves. The figures were multiplied by the relative 
respiration at the appropriate temperatures taken from figure 1. The 
respiration at 10°C was taken as a standard equal to 1.00. The products 
were summed whereby a measure was found of the total daily respiration, 
called the respiration equivalent (Re) of temperature for each day. The 
respiration equivalent is akin to heat sums, but in the calculation of the 
respiration equivalent the higher temperatures are given higher weight. 
The respiration equivalent may be expressed in a mathemathical form: 


Re =f TRrdt 


where T is temperature taken as a function of time, ¢, and Rø is the 
relative respiration at the temperature T with respiration at 10°C, taken 
as standard equal to 1.00. 

In figure 2 the daily observations of shoot elongation during the 
second growth phase have been plotted against the corresponding respi- 
ration equivalents. If our hypothesis that respiration limits daily growth 
is correct, a linear relation between daily growth and respiration would 
be expected. Indeed, the results confirm the hypothesis. The correlation 
in a total for 50 observations is 0.978, a figure significantly higher than 
that found between the daily growth and the mean temperature of the 
6 warmest hours of the day. As far as can be judged from the data the 
relation is linear. The regression line is given by the equation 

y = 0.127 Re — 1.19 
where y is percentage growth in terms of the total of the year and Re the 
respiration equivalent. The regression line cuts the Re-axis at Re equal to 
9.41. This is taken as an indication that a certain basal respiration is 
required before growth takes place. The results may be expressed thus: 

The daily shoot elongation in spruce in Hirkjølen during the second growth 
phase is in proportion to respiration apart from a certain basal respiration. 

From this again follows: 

The daily shoot elongation in spruce in Hirkjolen during the second growth 
phase is limited by respiration or a factor closely correlated with respiration. 

The relation between growth and respiration equivalent can now be 
used to correct for the influence of temperature on daily growth in order 
to bring out the annual growth curve more clearly. The respiration 
equivalent was determined for five-day periods and the expected growth 
calculated from the regression equation. The observed growth was taken 
as the percentage of the expected growth and the results are given in 
figure 2. The three growth phases are clearly recognized. During the 
first phase growth increases with time. During the second phase, optimal 
growth, most clearly seen in the curves from 1935 and 1940, growth 
varies but little with time. The aberrant trend in the curve from 1937 is 
probably due to an unusually cold spell in the end of June with corre- 
spondingly small growth and in consequence large errors in the measure- 
ment of percentage growth. During the third phase growth decreases 
with time. Thus it is possible to give more exact dates for the beginning 
and end of the growth phases than would otherwise be possible. 


